มันนี่ทูเดย์
แจกหนังสือยุทธศาสตร์ไทย 1.5 แสนเล่ม
3 พ.ค. 2556

แจกหนังสือยุทธศาสตร์ไทย 1.5 แสนเล่ม
นพ.ทศพร เสรีรักษ์ โฆษกประจำสำนักนายกรัฐมนตรี เปิดเผยว่า รัฐบาลได้จัดทำหนังสือเกี่ยวกับยุทธศาสตร์ประเทศไทยประมาณ 1.5 แสนเล่ม เพื่อแจกตามหน่วยงานสาธารณะและประชาชนทั่วไปในสัปดาห์หน้า ทั้งนี้ผู้สนใจสามารถติดต่อขอรับหนังสือดังกล่าวได้ที่สำนักโฆษกประจำสำนักนายกรัฐมนตรี 
เคทีซีรุกตลาดออนไลน์
นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย (เคทีซี) เปิดเผยว่า เคทีซีได้ร่วมมือกับมาสเตอร์การ์ดและ 17 เว็บไซต์ธุรกิจอีคอมเมิร์ซ ที่จำหน่ายสินค้าบริการและเปิดรับชำระเงินผ่านบัตรเครดิต พร้อมจัด 4 โปรโมชั่นคืนกำไรให้กับสมาชิกบัตรเครดิตเคทีซีมาสเตอร์การ์ด โดยสามารถเลือกจ่ายได้ทั้งเงินบาทหรือสกุลเงินต่างประเทศ เพื่อกระตุ้นให้สมาชิกบัตรหันมาใช้จ่ายทางออนไลน์เพิ่มมากขึ้น 30% จากปีที่ผ่านมามีการใช้จ่ายผ่านระบบออนไลน์ 3 แสนราย ด้วยยอดใช้จ่ายออนไลน์มากกว่า 5,000 ล้านบาท และยังมีแนวโน้มเพิ่มสูงขึ้น 
เอ็กซ์เพรส มันนี่ บุกตลาดเมียนมาร์
นายซุดเฮช กีริยาน รองประธานและผู้อำนวยการฝ่ายธุรกิจของเอ็กซ์เพรส มันนี่ ผู้ให้บริการด้านการโอนเงิน ประกาศบุกตลาดเมียนมาร์ด้วยการจับมือเป็นพันธมิตรร่วมกับธนาคารชั้นนำ 2 แห่งของเมียนมาร์ ได้แก่ ธนาคารเพื่อการพัฒนาอุตสาหกรรมขนาดเล็กและขนาดกลาง (SMIDB) และธนาคารเมียนมาร์ ซิติเซนส์ (MDB) เอ็กซ์เพรส มันนี่ โดยจะเปิดจุดให้บริการ 120 แห่ง ในประเทศเมียนมาร์ผ่านเครือข่ายสาขาของธนาคาร SMIDB และ MDB และในภายสิ้นปีนี้จะเพิ่มเครือข่ายเป็น 150 แห่ง